
AUOTOEE  CAROLO  DUCAT. 


PRAEFANDA. 

Illae  actiones  corporis  humani  interiores,  quae 
apud  medicos  functiones  vitales  appellantur, 
quarum  nimirum  ope  spiritum  trahimus  et  emit¬ 
timus  et  sanguis  per  singulas  partes  continenter 
movetur,  plurimis  valetudinis  adversae  generi¬ 
bus  concitari,  sedari,  aut  abnormes  fieri,  solent. 
Haec  vero  jure  optimo  studium  et  curam  me¬ 
dendum  quaesitissima  sibi  adsciscunt }  siquidem 

actiones  jam  propositae  eo  vitales  nuncupantur, 
quod  citra  lethum  ipsum,  vel  paulisper,  quies¬ 
cere  nequeunt ;  nec  citra  metum  gravissimum 
'  et  instantem  gravantur,  languent,  impediuntur. 
Uti  morbi  omnes  pulmonis  cordisque,  ita  potis¬ 
simum  inflammatio,  hoc  insigne  periculum  im¬ 
plicitis  minitantur  :  ibi  festinandum  enim,  et 
mature  agendum,  ne  intra  per  paucos  dies,  vel 
etiam  horas,  vitae  flamma  extinguatur.  Qua  re 
perspecta,  constat,  plurimi  interesse,  ut  medi¬ 
cus  de  auxiliis  et  remediis  utendis  non  dubius 
consilii  haereat.  Coactus  igitur  aliquid  ad  ar¬ 
tem  Machaoniam  pertinens  conscribere,  reique 
ipsius  utilitate  adductus.  Pneumoniam^  caeteris 
posthabitis,  argumento  prosequendo,  selegi: 
quam  luce  me  nova  aut  clariori  collustrare 
posse  haud  professus,  non  nisi  praecipua  et  me¬ 
moria  dignissima,  quae  auctores  clarissimi  de 
ea  tradiderint,  literis  tradere  statui :  missis  equi¬ 
dem  quibusdam  huc  spectantibus,  qualia  opus¬ 
culum  hujuscemodi  mancum  et  breve  non  rec¬ 
te  amplectitur. 

DE  DEFINITIONE,  &c. 

■  / 

Pneumoniam  ad  classem  Pyrexiae”  et  or- 
dinem  “  Phlegmasiae”  i^elatam,  Cullenus  ita 
definivit :  ‘‘  Pyrexia  ;  dolor  in  quadam  thora¬ 
cis  parte  ;  respiratio  difficilis  ;  tussis.’’  Idem 
auctor  duas  species  adjecit ;  scilicet,  pleuriti- 
dem^  vel  inflammationem  pleurae  costis  proxi¬ 
mae  ;  et  peripneumoniam,  vel  inflammationem 
membranae  pulmonis  ipsius  propriae,  necnon 
ejus  visceris  membranae  cavernosae  ;  quas  insu¬ 
per  notis  insignibus  definivit.  Quum  igitur  pa¬ 
tet  morbum,  de  quo  scripturus  sum,  membranis 
serosis  pectoris  et  pulmonis  inflammatis  conti- 

'i 

neri  y  haeque  inter  se  conterminae  sunt,  intimo¬ 
que  nexu  invicem  consociantur ;  ita  ut  una  ma¬ 
lorum,  quae  alteram  torquent,  vix,  aut  ne  vix 
quidem,  non  particeps  fiat ;  specias  istas  Culle- 
nianas  amplecti  et  exponere  inutile  nobis  vide¬ 
tur.  Cum  porro  usu  docemur,  cuique  fere 
« 

•pneumonia  vexato,  utramque  membranarum  in¬ 
flammari,  (sic  tamen  ut  huic  exterioris,  illi  inte¬ 
rioris  et  telae  cavernosae  laborantium,  notae  po¬ 
tius  et  magis  exardeant,)  species  binas  Cullenia- 
nas,  veluti  unicum  morbi  genus,  inter  signa 
proferenda,  inter  se  quasi  nectere  in  animo  est. 
Haecce  praefatus,  quibus  indiciis  inflammatio 
proposita  denuncietur,  illico  ostendere  nitar. 


DE  SIGNIS. 

Inflammationem  pulmonis  et  membranarum 
ejus  instantem  vel  mox  futuram  notae  omnes 
pyreoclae  praenunciare  solent :  multoque  saepius 
homo  aliquas  horas,  vel  diem  integrum  prius 
insigniter  febrit,  quam  pectus  dolere  coeperit. 
Inter  haec,  arteriae  validius  et  crebrius  saliunt ; 
vultus  rubet,  et  interdum  aeger  delirat.  Huc 
aliquanto  post,  accedit  dolor  alicubi  pectoris, 
frequentius  costae^circiter  sextae  septimaeve  in- 

fixus ;  modo  acutus,  mucrone  pungente  oriundi 
instar,  modo  hebetior :  alterutri  laterum,  at 
saepius  laevo,  contingit ;  nec  raro  ad  os  pecto¬ 
ris,  spinam  dorsi,  aut  scapulas  pertinet :  non 
manu  premente  acuitur  ;  sed  perquam  ingraves¬ 
cit,  aegroto  spiritum  gravi  molimine  trahente, 
aut  in  latus  affectum  cubante.  Quidam,  nisi 
supini,  decumbere  non  possunt.  Spirandi  diffi¬ 
cultas  summa  torquet :  quibusdam  profecto  in 
tantum,  ut  omnino  iis,  nisi  erigantur,  anhelare 
non  liceret ;  vultu  simul  admodum  turgente  et 
rubente.  Cor  arteriaeque  concitantur;  hae  mo¬ 
ventur  citius  et  fortius,  quam  ex  consuetudine ; 
aliquando  sane  durius  et  simul  exilius  :  id  est, 
digito  imposito,  nervos  graciles  aeneos  inten¬ 
tas  referre  videntur  :  alias,  motu  molliori  et 
lento  exagitantur.  Tussis  assidua  urget:  initio 
sputi  expers :  malis  autem  increscentibus,  ex¬ 
spuitur  pituita,  varii  coloris,  interdum  cruenta ; 
cui  fere  adjiciuntur  vultus  tumidus,  et  labia  pur¬ 
purea.  Noctu  homo  saepe  vigilat,  aut  male 
dormit,  anxius  et  inquies ;  subinde  delirat. 
Humores  secernendi  et  excernendi  aut  penitus 

supprimi,  aut  certe  solito  parcius  fluere  solent : 
cutis  summa  exarescit,  et  ardet  praeter  natu¬ 
ram  ;  sitisque  arentibus  lingua  et  faucibus  cru¬ 
ciat.  Nonnullis  'pleura^  ubi  septum  transver¬ 
sum  obducit,  et  partem  exteriorem  capsulae 
cordis  conficit,  graviter  inflammatur  ;  unde  sin¬ 
gultiunt,  quaesitissima  anxietate  atque  motu 
cordis  et  arteriarum  abnormi,  aliisque  ejusmodi 
malis  plectuntur. 

Haec  inflammatio  paucos  intra  dies  aut  re¬ 
solvitur,  id  est,  salute  finitur,  aut  ad  alios  even¬ 
tus  properat ;  quos  sequitur,  ut  quam  paucissi¬ 
mis  explicem. 


DE  FINIBUS. 

Inflammatio,  de  qua  agimus,  resolutione, 
suppuratione,  gangraena,  et  effusione  laticis  te¬ 
nuis,  glutinosi  aut  cruenti,  finitur ;  praeter  eam 
actionem,  qua  pleurae  saepe  conglutinantur. 

Resolutionem  instare  testantur  dolor  misso 

jam  sanguine  remissior,  nec  spiritu  accepto 
exacerbatus,  febris  et  ardor  inclinata,  pulsusque 
arteriarum  molliores  et  tardiores.  Eandem  ar¬ 
cessunt,  vel  arcessitam  praedicant  pituita  multa 
ex  facili  exscreata,  vel  eruor  ipse,  modo  spiritus 
non  gravetur  :  quinetiam  sanguinis  aliquando 
cursus  e  naribus  aut  imi  intestini  venis  ;  aut  cu¬ 
tis  sudore  leni,  tepido  et  ubique  aequali  madida,. 
wiliariavQ  efflorescens,  urina  simul  crassa  et  co¬ 
piosa.  Quae  notae,  viribus  interea  non  solutis, 
nec  praepedito  pulmonis  officio,  nec  pedibus 
tumentibus,  nunquam  non  salutem  augurantur. 

Suppuratio. — Si  signa  non  acerbissima  vexant, 
pertinaciter  tamen  haerent,  nec  diebus  octo, 
decem  aut  quatuordecim  exactis,  solvuntur, 
suppurationem  venturam  est  verisimile.  Si  ab¬ 
scessus  pulmoni  insideat,  hoc  malum  vomica  no¬ 
minatur:  quam  insigniunt  febris,  dolor  et  in¬ 
citatio  sedata,  tussis  et  spirandi  difficultas  in¬ 
crescentia  ;  artus  invicem  horrentes  et  ardentes, 
scilicet  aliqua  febris  hecticae  indicia  ;  gravitas 
quaedam  ad  partem,  quae  antea  doluerit,  rela¬ 
ta  ;  et  spiritus,  homine  in  partem  sanam  decum- 

bente,  gravior.  Abscessu  dirupto,  modo  pure  ex¬ 
screato  aeger  revalescit ;  modo  ejusdem  copia 
major  in  fistulas  animae  fusa  derepente  strangu¬ 
lat  :  alias  parte,  quae  suppuraverit,  sensim  exul¬ 
cerata,  nascitur  terribilis  illa  phthisis  pulmonalis. 
Interdum,  denique,  pus  inter  pleuram  pulmoni 
circumjectam,  et  alteram  costis  adjunctam,  pro¬ 
fusum  empyema  conficit.  Hoc  igitur  vel  vomicae^ 
sic  ut  jam  exposui,  vel  recta  pleurae  exteriori 
inflammatae,  et  exinde  puris  secretrici  factae, 
at  rarius,  supervenit.  Iisdem  signis,  quibus  vo^ 
mica^  denunciatur ;  quibus  duo  alia  adjicio ; 

m 

pectore  nempe  exagitato,  humor  fluctuare  sen¬ 
titur  ;  et  anima,  nisi  corpore  erecto,  accipi  et 
emitti  vix  potest. 

Gangraena, — ‘Ei  instat  gangraena,  cui,  reme¬ 
diis  idoneis  acriter  ministratis,  inflammatio  ni¬ 
hilo  lentior  saevire  pergit.  Eadem  jam  acces¬ 
sit,  et  miser  in  praecipiti  versatur,  si  dolor  su¬ 
bito  quiescit,  nec  sanguinis  cursus,  sudor,  alvus 
biliosa,  urina  crassa  aliave  exinanitio  felix  is- 
tiusmodi  simul  accedit.  Proximum  est,  ut  mo¬ 
tus  arteriarum  citus,  imbecillus  et  inaequalis, 

vultus  pdlidus,  singultus,  distentiones  nervo¬ 
rum,  sudor  gelidus,  aliaeque  virium  conciden¬ 
tium  notae,  fati  ipsius  praenuncii  sint. 

Effusio  laticis. — Si  latex  tenuior  a  pleura  se- 
cretrice  effluat,  gignitur  hydrothoraoc ;  qui  ra¬ 
rius  aliquanto  pulmonis  inflammationem  seqili- 
tur.  Si  cava  exilia  telae  cavernosae  pulmonis 
eodem  exhalato  scatent,  fit  anasarca  hujus  vis¬ 
ceris.  Frequentius  vero  spiramenta  hoc  hu¬ 
more  obturantur,  cruore  simtil  et  pituita  eo 
mistis.  Hunc  pessimum  eventum  adesse  judi¬ 
camus,  si  miser  anhelat  aegerrime,  crebrius 
quam  antea  integer  virium  fuerat  solitus,  lan¬ 
guide,  nec  citra  strepitum  ;  si  vix  omnino  ei, 
nisi  erecta,  spirare  liceat ;  si  vultus  purpurascit ; 
si  artus  perfrigent,  et  aqua  intercute  intumes¬ 
cunt  ;  arteriaeque  imparibus  intervallis,  exiliter, 
et  motu  celeriori  saliunto 


DE  SIGNORUM  RATIONE. 

Dolor  inter  animam  trahendam  auctior. 

ter  inspirandum  partes  inflammatae,  scilicet  u-  • 

traque  membranarum  et  tela  cavernosa  inten¬ 
duntur  ;  unde  dolor  ingravescat,  necesse  est. 

Dolor  non  manu  premente  auctus ;  et  membra-^ 
na  exteriori  ir^ammata  acerbior, — Dolor  eo  non 
manu  premente  increscit,  quod  costae  et  mus¬ 
culi  iis  interjecti  partes  dolentes  opprimi  non 
sinunt.  Siquidem  nervi  intercostales  faciem  ex¬ 
teriorem,  id  est,  non  secretricem,  pleurae  cos¬ 
tis  haerentis  obducunt,  haec  membrana  inflam¬ 
mata  sensu  quaesitiori  praedita  est,  quam  altera 
pulmoni  proxima ;  ideoque  acutius  dolet. 

Tussis  sputi  expers, — Membranis  serosis  iiiBa- 
matis,  mucosae  vicinae  minus  aequo  secernere 
solent :  hinc  morbo  proposito  impliciti  principio 
nil  expuunt.  Membrana  mucosa  animae  cana¬ 
lium  praeter  naturam  sicca  aequo  irritabilior  fit : 
ideoque  aer  circumfluus  acceptus  exasperat,  et 
tussim  movet. 

Spiritus  mmica  aut  empyemate  tentatisy  corpo* 
re  erecto,  et  aegro  in  sanum  latus  jacente,  expe¬ 
ditior, — Corpore  erecto,  septum  transversum  ea- 
lege,  qua  omnia  suo  nutu  deorsum  feruntur,  ex 
facili  descendit  5  eoque  potius,  si  pure  pleurae 

inhaerente  ad  imam  partem  decidente,  eoque 
pulmonem  non  multum  gravante,  opprimitur. 
Quod  si  homo  in  latus  sanum  cubet,  respiratio, 
pulmone  integro  inde  presso,  non  parum  impe¬ 
ditur. 

Ratio  aliorum  signorum  rei  medicae  gnaris 
satis  patet;  neque  nisi  praecipuis  insistere  in 
animo  est. 

V 


DE  DIAGNOSI, 

Inflammatio  jecinoris  et  musculi  spiritui  di¬ 
cati  rheumatismo  vexati  'pneumoniam  quodam¬ 
modo  simulant:  quae  quomodo  ab  his  dignos¬ 
catur,  quam  brevissima  ratione  ostendere  cona¬ 
bor. 

Hepatitis.  —  Jecinore  inflammato,  hypochon¬ 
drium  dextrum  ;  pulmone,  alterutrum  pectoris 
laterum,  et  laevum  crebrius,  dolore  solent.  Il¬ 
lic  dolor  presso  jecinore  exacerbatur,  et  ad  hu¬ 
meri  dextri  summam  partem  ascendit;  quin- 

etiam,  homine  in  latus  sinistrum  jacente,  inten¬ 
ditur  ;  hic  contra,  aegro  in  partem  dolentem 
cubante,  acuitur.  Praeter  haec,  illic,  tussis 
clarior  sputo  fere  omnino  caret singultus  et  vo¬ 
mitus  crebro  urgent ;  actio  cordis  et  arteriarum 
minus  concitatur,  et  officia  ventriculi  et  intesti¬ 
ni  magis  perturbantqr. 

Rheumatismus  partium  pulmoni  cicinarum* — 
Hodierni  opinantur  cordis  fibras  rheumatismo 
interdum  torqueri,  et  septum  transversum  mus¬ 
culosque  costis  interjectos,  et  alios  propinquos 
simul  eo  laborare.  Hoc  mali  genus  pleurodyne 
nuncupatur :  cui  dolor  pectoris  digito  imposito 
increscit,  et  fibras  motrices  permeat  j  cuique 
contingunt  tussis  sputi  egena,  singultus  crebrior, 
motus  cordis  et  mteriarum  abnormis  ;  quaeque 
rheumatismo  artuum  venienti  cedere,  abeunte 
supervenire,  fertur.  Hisce  in  animo  habitis,  er? 
rare  medico  vix  licebit. 

DE  CAUSIS. 

Causae  morborum  duplicis  esse  generis  apud 
medicos  feruntur ;  nimirum,  eae  sunt,  quae  op- 
portuna  vel  propensa  corpora  reddunt ;  et  eae, 
quae,  opportunitate  vel  proclivitate  existente, 
morbos  ipsos  excitant.  Illae  abditae,  hae  evi¬ 
dentes  appellantur :  praeter  continentes,  quae 
huc  non  pertinent. 

De  causis  ahditis,^Q\\\  aetatem  mediam  jam 
attigerint,  vel  transgressi  sint  aliquantum,  pue¬ 
ris,  adolescentibus  et  senio  contritis  procliviores 
sunt,  qui  pulmonis  inflammatione  plectantur. 
Simul  atque  enim  corpus  longius  fieri  desierit, 
sanguis  potissimum  et  perinsigni  impetu  ad  la¬ 
tera  fertur  i  pueris  contra,  necdum  pubescenti¬ 
bus,  sursum  et  deorsum  praesertim  impellitur. 
Quinetiam,  sanguine  pleni,  vegeti,  quibusque 
natura  cutem  pulchram,  vultum  roseum,  caesa¬ 
riem  candidam  aut  rufam,  oculosque  caeruleos 

aut  caesios  dederit,  prae  caeteris  in  hoc  malum 
incidunt. 

De  causis  evidentibus» — ^Vere  hyemeque  sae¬ 
pius  quam  aestate  et  autumno,  et  in  Britannia 
potius  quam  in  terra  Europae  continente,  homi¬ 
nes  hoc  morbo  conflictantur.  Quo  fit,  ut  Jovem 
frigidum,  humidum  et  varium  causae  excitanti 
valentissimae  et  creberrimae  esse  statuamus, 
quippe  quae,  halitu  cutis  summae  arteriis  pa- 

I 

tentibus  enato  supprimendo,  efficit  ut  moles  hu¬ 
morum  circumeuntium  superet,  hique  intus  ad 
pulmonem  vertantur.  Vocitare,  tibia  aut  voce 
diutius  aut  frequentius  canere,  longam  oratio¬ 
nem  habere,  vehementer  exerceri,  nempe,  cur¬ 
rere,  equitare  et  quae  sunt  his  similia,  quoque 
eodem  spectat ;  maximeque,  si  corpus  exinde 
sudet.  Huc  accedit  pectus  impetu  alieno  viola¬ 
tum.  Quicquid  porro  corpus  impleat  et  cieat, 
hoc  malum  gignere  poterit :  cujusmodi  sunt  sa¬ 
tietas,  potus  meraciores,  cutis  ex  ruheola^  vario, • 
Ia,  scarlatma  et  similibus  valetudinis  adversae 
generibus  deflorescens  \  quaevis  exinanitio  de- 

repente  repressa ;  veluti,  cursus  sanguinis  e  ve¬ 
nis  imi  intestini,  alvi  dejectio,  &c. 

Denique,  morbi  aliqui  interdum  in  pulmonis 
inflammationem  abeunt,  ejus,  uti  apparet,  geni¬ 
tores  ;  nimirum,  carditis^  aut  pericarditis^  Jiepa^ 
titis,  catarrhus  omnigenus,  pertussis,  angina  tra^ 
chealis,  et  id  genus  podagrae,  quod  aberrans  vo¬ 
catur. 


DE  PROGNOSI. 


Quae  spem  aut  metum  futurum  hoc  malo  tor¬ 
tis  insigniant,  non  iisdem  rebus,  quae  plurium 
aliorum  malorum  exitus  praesagiant,  et  regant, 
innituntur.  Minime  perpetuum  est,  ut  quo  plus 
vigeant  medicatrices  vires,  eo  tutior  sit  aeger  ; 
quove  magis  robor.e  juventaque  floreat  aliquis, 
eo  certior  sit  salus  recidiva.  Corporibus  enim  is- 
tiusmodi  inflammatio  saevissima,  quam  celerri¬ 
me  saepe  in  fatum  abitura,  contingit.  Quae 
vero  notae  finem  venturum  augurentur,  satis 

jam  inter  fines  describendos,  edocuimus.  Illiid 
attamen  adjicere  licet,  quibus  validis,  plenis  et 
junioribus  perquam  exardeat  inflammatio,  iis 
saepius  vomicam  aut  empyema^  nec  raro  phthisin 
pulmonalem^  supervenire,  nisi  auxilia  medici¬ 
nae  acria  et  tempestiva  resolverint :  quibus,  con¬ 
tra,  in  senium  jam  vergentibus,  imbecillis,  aut 
luxu,  vitaque  parum  temperate  acta  labefacta¬ 
tis  inflammatio  lentior  evenerit,  hos  non  raro 
aut  diro  hydrope  pectoris  succumbere ;  aut 
meatu  spiritus  pituita  laticeque  cruento  (quae 
viribus  deficientibus  exscreari  nequeunt)  obtu¬ 
rato,  strangulari.  ' 


DE  RATIONE  MEDENDI. 


Quo  rite  curemus^  mature,  sedulo  et  pene 
audaciter  agere  opus  est :  breve  est  enim  tem¬ 
poris  intervallum,  intra  quod  haec  inflammatio 
salute,  morte,  fineve  alio  lethum  serius  ocyus  al¬ 
laturo,  mutetur:  et  nosse  juvat,  medicum  fere 

|)enes  esse  tempestiva  et  acri  curatione  hos  exi¬ 
tus  praecavere.  Quamprimum  itaque,  vena  bra¬ 
chii  incisa,  sanguinis  uncias  viginti,  amplius- 
ve,  mittere  oportet  ^  qui  per  hiatum  magnum 
effluere  debebit,  eo  iit  anima,  venis  cito  vacue¬ 
factis,  deficiat.  Sanguis  detractus  et  jam  con¬ 
cretus  superficiem  corii  similem  et  albidam  prae 
se  ferre  consuevit :  haec  nequaquam  ostendit, 
aut  venaene  jam  rite  depletae  fuerint,  aut  id 
iterum  fieri  deceat  necne  ;  certam  enim  legem 
habere  non  videtur.  Innitendum  igitur  pulsu, 
viribus,  dolore,  spiritu  ;  quo  clare  intelligamiis, 
quando  quoties  et  quousque  feriretur  vena.  Si 
elicito  sanguine,  arteriae  durius,  fortius  et  cre¬ 
brius,  quam  fert  natura,  micare  perstant,  si  ho¬ 
mo  hucusque  febrit  et  incalescit,  inter  inspi¬ 
randum  si  dolor  adhuc  exasperatur,  si  nihil  por¬ 
ro  expuitur,  nec  aqua  interente  pedes  intumes¬ 
cunt  ;  iterum  venam  brachii  secare  opus  erit, 
nec  fere  hiatum  antea  claudere,  quam  unciae  vi¬ 
ginti  sanguinis  profluxerint.  Neque  multa,  alh 
cui  mediae  aetatis,  bonae  indolis,  vegeto,  et  san¬ 
guineo  fere .  unciae  quinquaginta  sanguinis  eli- 

ciendae,  ut  haec  inflammatio  probe  debelletur  ^ 
scilicet,  initio,  circiter  viginti,  deinde  sedecim, 
tertia  vice  quatuordecim.  Nec  simul  ignoro, 
venas  aliquando  multo  magis  vacuefieri  oporte¬ 
re  ;  imo  vero  uncias  centum,  aut  centum  et 
quinquaginta  tuto  et  utiliter  fuisse  subductas. 
Quum  proposui  notas,  quae  hoc  remedio  iterum 
utendum  testentur,  adjicere  quoque  haud  alie¬ 
num  duco,  imprimis,  easdem  sublatas  satis  jam 
sanguinis  missum  insignire :  dein,  si  dolor,  fe¬ 
bris,  et  spiritus  gravis  hoc  auxilium  sequuntur, 
motu  arteriarum  inter  haec  languido,  potius  hi¬ 
rudines  pectori  imponendas ;  quinetiam,  si,  ve¬ 
nis  jam  depletis,  signa  inflammationis  evanuerint, 
perstet  autem  spirandi  difiicultas,  aegerque  diffi¬ 
culter  pituitam  expuat,  et  crebro  extussire  per¬ 
peram  nitatur,  tumeantque  pedes  ;  manifestum 
esse  medicum  jam  temeraria  manu  plus  aequo 
sanguinis  venis  subduxisse. 

Venis  vel  totius  corporis,  vel  partis  ipsius  jam 
demum  rite  et  tempestive  vacuefactis,  summam 
cutem  circa  os  pectoris  emplastro  meloes  vesica- 
torii  exulcerare  juvabit  y  quo  remedii  genere 

humores  extrorsum  ferantur,  ideoque  vasa  pul¬ 
monis  expediantur.  Quaecunque  calefaciant, 
irritent,  impleant,  evitanda  :  conclave,  ubi  aeger 
cubat,  mediam  temperiem  sibi  praeferre  debet ; 
qualis  nimirum  gradu  fere  quinquagesimo  aut 
sexagesimo  instrumenti  Farenheitani  indicetur. 
Aestus  corde  et  arteriis  concitandis,  frigus  san¬ 
guine  intus  a  superficie  impellendo  nocebunt. 

Alvus  medicamento  solicitanda ;  quo  sordes 
febrem  et  incitationem  auctura  ejiciatur,  et  hu¬ 
mores  circumfluentes  minuantur.  Initio,  siib~ 
murias  hydrargyri  et  pulvis  radicis  conmlvulija- 
lappae  vesperi  danda :  deinde,  postridie  mane 
aut  alvus  arte  ducenda,  aut  medicamentum  e 
foliis  cassiae  sennae  et  pJiosphate  sodae^  aut  tar- 
trate  potassae  et  sodae  factum  bibendum.  Ca¬ 
vendum  tamen  ne  vires  dejectione  frequentio- 
ri  illata  solvantur.  Sitis  acidulis  succis  plan¬ 
tarum  et  fructibus  extinguenda.  Summi  inte- 
rest  membranam  animae  canalium  humectare, 
et  sputum  movere  :  hunc  in  finem  aeger  bene 
vaporem  aqua  fervida  et  aceto  oriundum  inha¬ 
lat  :  simulque  paululum  sumit  aceti  aut  syrupi 

scillae  maritimcie  et  vini  tartratis  antimonii^  quo¬ 
vis  liquore  mulcente  glutinoso  mixtorum.  A- 
criora  ista  sputi  cientia,  halsama^  ammoniacum^ 
myrrha,  et  quae  sunt  hujusmodi,  inflammatione 
acuta  pulmonem  occupante,  abjicienda  sunt ; 
nec  opium  prius  ad  tussim  leniendam  recte  datur, 
quam  inflammatio  jam  bene  conquieverit ;  quip¬ 
pe  quae  secernenda  omnia  supprimit.  Quae 
halitum  cutis  educunt,  multum  juvabunt ;  eo 
quod  vasa  pulmonis  exinaniunt,  et  refrigerant  j 
sputum  quoque  movent ;  siquidem  ea,  quae  cu¬ 
tis  vasa,  ora  etiam  spirantia  arteriarum  membra¬ 
nae  mucosae  pulmonis  incitant.  Vinum  igitur 
tartratis  antimonii^  cum  tinctura  opii  ita  socia¬ 
tum  ut  utriusque  guttae  xxv  concedantur,  ves¬ 
peri  sumendum.  Cibus  parcissimus  e  frigibus 
optime  convenit :  potui  aptissima  aqua  frigida. 
Hisce  remediis  ministratis,  causis  evitatis  et  cor¬ 
pore  panno  laneo  velato  curatio  omnis  contine¬ 
tur. 

Si  vomica  sequatur,  quam  non  grandiorem 
esse  conjicimus,  sulphate  zinci  ingesto  vomitus 
eliciendus,  quo  dirupto  abscessu  pus  extussiatur ; 

Sputum  juvabunt  remedia  huc  idonea  jam  dicta. 
Cibus  porro  opimus  et  facilis  concoctu,  et  me¬ 
dicamina,  quae  roborent,  adjicienda. 

Empyema  iisdem  auxiliis,  quibus  vomica^  ce¬ 
dere  solent ;  aliquando  pus  inciso  pectore  per 
ferramentum  fistula  cinctum  educendum;  quod, 
m  pleurae  alicubi  cohaereant,  impune  fieri  po¬ 
test. 

